b'\n_START_ARTICLE_\nP\xc3\xa4in sein\xc3\xa4\xc3\xa4\n_START_SECTION_\nJuoni\n_START_PARAGRAPH_\nKun Takkua (Mimosa Willamo) uhkaa huostaanotto v\xc3\xa4kivaltaisen_NEWLINE_k\xc3\xa4yt\xc3\xb6ksen vuoksi, alkavat asiat vy\xc3\xb6ry\xc3\xa4 lumipallon lailla. Tarmokas_NEWLINE_\xc3\xa4iti Essi (Armi Toivanen) tekee kaikkensa pit\xc3\xa4\xc3\xa4kseen tytt\xc3\xa4rens\xc3\xa4_NEWLINE_luonaan, mutta kova el\xc3\xa4m\xc3\xa4 iskee kasvoihin kuin avok\xc3\xa4mmen. Kaiken lis\xc3\xa4ksi Takun opettaja Lasse (Eero Ritala) on Essin nuoruudentuttu ja edelleen ihastunut t\xc3\xa4h\xc3\xa4n. Lis\xc3\xa4ksi kuvioon ilmaantuu Takun isois\xc3\xa4 Sakke (Kai Lehtinen), jonka apua Essi tarvitsee Takun pelastamiseen.\n_START_SECTION_\nTuotanto\n_START_PARAGRAPH_\nVuonna 2012 elokuvan k\xc3\xa4sikirjoittaja ja ohjaaja Antti Heikki Pesosen P\xc3\xa4in sein\xc3\xa4\xc3\xa4 -projekti palkittiin parhaana elokuvaideana ensimm\xc3\xa4isen\xc3\xa4 suomalaisena Nordic Talents -tapahtumassa Tanskassa. 33\xc2\xa0000 euron arvoinen palkinto on suunnattu elokuvaidean kehitt\xc3\xa4miseen pitk\xc3\xa4ksi elokuvaksi._NEWLINE_Tuotantoyhti\xc3\xb6n mukaan P\xc3\xa4in sein\xc3\xa4\xc3\xa4 on tunnelmaltaan Pesosen aiemman Korsoteoria-lyhytelokuvan sisarteos.\n_START_SECTION_\nKatsojam\xc3\xa4\xc3\xa4r\xc3\xa4t\n_START_PARAGRAPH_\nEnsi-iltaviikonloppuna elokuvan n\xc3\xa4ki 10\xc2\xa0634 katsojaa. Elokuvan katsojaluku oli vuoden 2015 maaliskuussa 53\xc2\xa0833.\n_START_SECTION_\nArviot\n_START_PARAGRAPH_\nEnsimm\xc3\xa4isen arvion elokuvasta julkaisi Amusa.fi-sivusto, joka kuvaili elokuvaa seuraavasti " \xe2\x80\x93 \xe2\x80\x93 Kohtaukset ovat alusta alkaen herkullisia. Merkityst\xc3\xa4 on kylvetty ymp\xc3\xa4riins\xc3\xa4, ja nerokkaita huomioita tulee vastaan joka puolella. Penkiss\xc3\xa4 ihan kiemurtelee seuraavaa nokkeluutta odotellessa. Elokuvasta huokuu tarkoituksellisuus, ammattimaisuus ja ennen kaikkea aitous!"\n_START_SECTION_\nPalkinnot\n_START_PARAGRAPH_\nElokuvan alkuper\xc3\xa4isidea palkittiin p\xc3\xa4\xc3\xa4palkinnolla ensimm\xc3\xa4isen\xc3\xa4 suomalaisena projektina Nordic Talents -tapahtumassa vuonna 2012. Elokuva sai vuonna 2015 Jussi-palkinnot parhaasta k\xc3\xa4sikirjoituksesta (Antti Heikki Pesonen) ja naissivuosasta (Mimosa Willamo). Se sai \xc3\x96rebron elokuvajuhlilla tuomariston palkinnon parhaasta k\xc3\xa4sikirjoituksesta ja sille my\xc3\xb6nnettiin Valtion laatutuki vuonna 2015.'